stanford-oval/wikipedia huggingface dataset:
Roope Korhonen (ralliautoilija)

| Roope Korhonen> Henkilötiedot |
| --- | --- |
Syntynyt: 18. syyskuuta 1998 (ikä 26)
Kansalaisuus:   Suomi
Roope Korhonen (s. 18. syyskuuta 1998) on suomalainen ralliautoilija. Hän kilpailee kaudella 2023 WRC3-sarjassa. Korhosen kartanlukijana toimii Anssi Viinikka. Korhonen voitti rallin SM-sarjan mestaruuden SM3 (Rally3) -luokassa kaudella 2022.
Korhonen aloitti autourheilun kartingissa ja ajoi ensimmäisen rallinsa vuonna 2015, jolloin kartanlukija ajoi siirtymäosuudet.
Korhonen voitti kaudella 2023 neljä ajamastaan neljästä kilpailusta WRC3-sarjassa Ford Fiesta Rally3 -autolla. WRC3-sarjassa lasketaan neljä parasta tulosta viidestä kilpailusta. Toisella kuljettajalla oli mahdollisuus nousta tasapisteisiin Korhosen kanssa kauden viimeisissä kilpailuissa. Chilen rallissa Diego Dominguezilla oli teknisiä ongelmia, jonka myötä hän ei voinut enää voittaa WRC3-luokan kilpailua. WRC3-sarjan mestaruus päätyi tämän myötä Korhoselle ja hänen kartanlukijalleen Anssi Viinikalle.
SM-sarjassa Korhonen ajaa Rautio Motorsportin Volkswagen Polo GTI R5 -autolla SM1-luokassa. Korhonen osallistui vuoden 2023 Suomen ralliin WRC2-luokassa. Korhonen sijoittui luokkansa kolmanneksi ja yleiskilpailun neljänneksi Itävallan Herbst-rallissa lokakuussa 2023. Keski-Euroopan rallissa lokakuussa 2023 Korhonen joutui keskeyttämään rallin ensimmäisen päivän jälkeen siirtymätaipaleella paluumatkalla Tšekistä Saksaan, kun Saksan poliisi määräsi auton ajokieltoon. Saksan poliisin mukaan auton rekisteröinti päättyi, kun kilpailijat ajoivat sillä Saksasta Tšekkiin, jossa he ajoivat kaksi erikoiskoetta.
Kaudelle 2024 Korhosen suunnitelmana oli ajaa Toyota GR Yaris Rally2 -autolla täysi SM-sarja sekä seitsemän MM-rallia. Tammikuussa 2024 Rautio Motorsport vahvisti uuden auton käyttöönoton Arctic Lapland -rallissa. Lokakuussa 2024 Korhonen voitti SM-sarjan mestaruuden ajamalla toiseksi Kiteen rallissa.
Roope Kostiainen

| Henkilötiedot |
| --- | --- | --- | --- |
Syntymäaika: 22. toukokuuta 1995 (ikä 29)
Syntymäpaikka: Tampere, Suomi
Pelipaikka: hyökkääjä
Pituus: 190 cm
Seura
Seura: Ilves
Pelinumero: 28
Junioriseurat
: Ilves
Seurat
| Vuodet | Seura | O | (M) |
| 2014–2015 | Ilves/2 | 26 | (23) |
| 2015 | Ilves | 1 | (0) |
| 2016 | TPT | 18 | (10) |
| 2017–2018 | TamU | 41 | (14) |
| 2019 | TPV | 13 | (1) |
| 2019 | → TPV/2 (laina) | 7 | (3) |
| 2020-23 | TamU | 75 | (40) |
| 2024- | TPV | 10 | (2) |
| Yhteensä | Yhteensä | 201 | (93) |
 Seurajoukkueuran tilastot kattavat vain kansalliset sarjat, päivitetty 3. kesäkuuta 2034.
Roope Kostiainen (s. 22. toukokuuta 1995 Tampere) on suomalainen jalkapalloilija, joka edustaa Tampereen Pallo-Veikkoja. Hän on pelipaikaltaan hyökkääjä.
Kostiainen on Tampereen Ilveksen kasvatti. Kaudella 2014 hän oli Ilveksen reservijoukkueen paras maalintekijä 17 ottelussa 18 maalillaan, kun joukkue voitti Nelosen lohkonsa. Kostiainen teki ensiesiintymisensä Ilveksen edustusjoukkueessa Liigacupissa 2015. Pääsarjadebyyttinsä hän teki toukokuussa 2015 Rovaniemen Palloseuraa vastaan, tullen vaihdosta kentälle.
Roope Koskelainen

Roope Koskelainen (s.  13. elokuuta 1994) on suomalainen pesäpalloilija. Koskelainen siirtyi kaudeksi 2021 Haminan Palloilijoihin.  Hän on edustanut Superpesiksessä myös kasvattajaseuraansa Kouvolan Pallonlyöjiä. Hän debytoi Superpesiksessä kahdessa ottelussa kausina 2013 ja 2015. Kuitenkin Koskelainen pelasi kolme kautta Ykköspesistä Puijon Pesiksen joukkueessa ennen palaamista Pallonlyöjien joukkueeseen kaudeksi 2019. Sisäpelissä Koskelainen pelaa etenijänä ja ulkopelissä polttolinjassa.
Robert Moreno

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Robert Moreno González
Syntymäaika: 19. syyskuuta 1977 (ikä 47)
Syntymäpaikka: L’Hospitalet, Espanja
Pelipaikka: keskuspuolustaja
Pituus: 180 senttimetriä
Seura
Seura: –
Tehtävä: päävalmentaja
Junioriseurat
: Tecla Sala
Valmennusura
2002–2003: La Florida (juniorit)
2003–2004: PB Collblanc
2004–2005: L’Hospitalet (juniorit)
2005–2006: Marianao Poblet (juniorit)
2006–2007: Castelldefels
2007–2008: Damm
2008–2009: Castelldefels (juniorit)
2011–2012: Roma (apuvalmentaja)
2013–2014: Celta (apuvalmentaja)
2014–2017: Barcelona (apuvalmentaja)
2017–2018: Celta (apuvalmentaja)
2018–2019: Espanja (apuvalmentaja)
2019: Espanja
2019–2020: Monaco
2021–2022: Granada

Robert Moreno González (s. 19. syyskuuta 1977 L’Hospitalet, Espanja) on espanjalainen jalkapallovalmentaja. Hän on toiminut viimeksi espanjalaisseura Granadan päävalmentajana.
Moreno valmensi useita juniori-ja amatöörijoukkueita ennen kuin hän siirtyi Luis Enriquen valmennustiimiin. Hän toimi useissa eri seurajoukkueissa ja lopulta myös Espanjan maajoukkueessa Luis Enriquen apuvalmentajana. Vuonna 2019 Morenosta tuli maajoukkueen päävalmentaja, kun Luis Enrique vetäytyi päävalmentajan paikalta henkilökohtaisten syiden takia. Hänen palattuaan maajoukkueen päävalmentajaksi loppuvuodesta 2019, Moreno jätti maajoukkueen.
Valmentajaura > Alkuvaiheet

Vuonna 2003 Moreno pääsi valmentamaan ensimmäistä kertaa ammattilaistasolla, kun hänestä tuli Penya Blaugrana Collblanc päävalmentaja. Hän oli nuorin Espanjassa koskaan valmentajan tittelin saanut valmentaja. Tämän jälkeen hän valmensi muutamia eri espanjalaisseurojen juniorijoukkueita ja edustusjoukkueita Espanjan alemmilla sarjatasoilla.
Toimittuaan skouttina Barcelonassa kaudella 2010–2011, Moreno aloitti yhteistyön Luis Enriquen kanssa ja toimi hänen apuvalmentajanaan Romassa (2011–2012), Celta Vigossa (2013–2014) ja Barcelonassa (2014–2017). Kauden 2017–2018 hän toimi Juan Carlos Unzuén apuvalmentajana Celtassa, kunnes palasi jälleen Luis Enriquen apuvalmentajaksi Espanjan maajoukkueeseen vuonna 2018.
Valmentajaura > Espanjan maajoukkue

26. maaliskuuta 2019 Moreno toimi väliaikaisesti maajoukkueen päävalmentajana ottelussa Maltaa vastaan, kun Luis Enrique joutui olemaan poissa henkilökohtaisiin syihin vedoten. Moreno toimi päävalmentajana myös seuraavissa kahdessa ottelussa Färsaaria ja Ruotsia vastaan.
Kolmen ottelun jälkeen Morenon väliaikainen päävalmentajan pesti muuttui pysyväksi, kun Luis Enrique irtisanoutui päävalmentajan tehtävistä vedoten tyttärensä sairauteen. Sopimus ulottui vuoden 2020 EM-kilpailuihin saakka. Kuitenkin vain viisi kuukautta myöhemmin Moreno irtisanotui päävalmentajan tehtävästä ja Luis Enrique palasi tehtävään huolimatta tappiottomien otteluiden putkesta ja varmistuneesta paikasta vuoden 2020 EM-kilpailuihin. Luis Enrique erotti Morenon valmennusryhmästään kokonaan vedoten lojaalisuuden puutteeseen ja liian suureen kunnianhimoon, kun Moreno olisi halunnut valmentaa Espanjaa vielä EM-kilpailuissa.
Valmentajaura > Monaco

28. joulukuuta 2019 Moreno nimettiin Monacon päävalmentajaksi. Viikkoa myöhemmin hän valmensi joukkueen voittoon Ranskan cupin ottelussa Reimsia vastaan. 12. tammikuuta 2020 ensimmäisessä sarjaottelussa Monaco pelasi 3–3-tasapelin Paris Saint-Germainin kanssa.
Joukkue sijoittui kauden päätteeksi 9. sijalle, jääden ulos europaikoilta, mikä johti Morenon potkuihin 18. heinäkuuta 2020.
Valmentajaura > Granada

18. kesäkuuta 2021 Moreno nimettiin espanjalaisseura Granadan päävalmentajaksi kaksivuotisella sopimuksella. Morenon alaisuudessa Granada juuttui La Ligan putoamiskamppailuun. Lopulta seurajohto erotti Morenon maaliskuussa 2022, kun Granada oli liigassa sijalla 17.
Aiheesta muualla

Robert Morenon valmentajauran tilastot BDFutbol-sivustolla (englanniksi)
| 0 | 1 | 2 |
| --- | --- | --- |
| Edeltäjä: Luis Enrique | Espanjan maajoukkueen päävalmentaja 3–11/2019 | Seuraaja: Luis Enrique |
| 0 | 1 | 2 |
| --- | --- | --- |
| Edeltäjä: Leonardo Jardím | AS Monacon päävalmentaja 12/2019–2020 | Seuraaja: Niko Kovač |
| 0 | 1 | 2 |
| --- | --- | --- |
| Edeltäjä: Diego Martínez | Granadan päävalmentaja 2021–3/2022 | Seuraaja: Aitor Karanka |
Ugrilaiset kielet

Ugrilaisiin kieliin luetaan unkarilaisten (kuvassa) puhuma unkarin kieli sekä obinugrilaisiin kieliin kuuluvat hanti ja mansi.
Ugrilaiset kielet ovat toinen uralilaisten kielten perinteisesti oletetun mutta nyttemmin historiallisena kieliryhmänä kyseenalaistetun suomalais-ugrilaisten kielten alaryhmän kahdesta kieliryhmästä - toinen kieliryhmä suomalais-ugrilaisten kielten sisällä ovat suomalais-permiläiset kielet.
Perinteisen käsityksen mukaan ugrilaisia kieliä on kolme: unkari, hanti ja mansi. Näistä kaksi viimeksi mainittua, joista kumpikin todellisuudessa koostuu useista keskenään hyvin erilaisista kielimuodoista, muodostavat obinugrilaisten kielten ryhmän.
Nykyisen tutkimuksen perusteella sekä kantaugri että kantaobinguri ovat kieliryhminä ja välikantakielinä kiistanalaisia. Tästä riippumatta voidaan kuitenkin käyttää näitä nimityksiä viittaamaan maantieteellisesti määriteltyihin eli areaalisiin kieliryhmiin, ilman että välttämättä oletetaan näille yhteistä kantakieltä.
Ugrilaisia kieliä puhuu noin 16 miljoonaa ihmistä Unkarissa ja sen naapurivaltioissa sekä Hanti-Mansian autonomisessa piirikunnassa Pohjois-Venäjällä. Uralilaisen kielikunnan haaroista ugrilaisilla kielillä on vanhin kirjoitettu historia, sillä unkarin kielenmuistomerkit ulottuvat yli tuhannen vuoden taakse.
Luokittelu

Ugrilaisia kieliä on kolme ja ne luokitellaan, kuten alla on esitetty. Sulkeissa on annettu vanhentuneet kielten nimitykset.
Unkarilaiset kielet
unkari (madjaari)
Obinugrilaiset kielet
hanti (ostjakki)
mansi (voguli)
Kielellisiä piirteitä

Ugrilaiset kielet on uralilaisen kielikunnan alaryhmistä epäyhtenäisin. Ne eroavat toisistaan huomattavasti sekä äänteistön että rakenteiden osalta. Muun muassa sijojen lukumäärä vaihtelee kolmesta (pohjoishanti) yli kahteenkymmeneen (unkari). Fennougristit ovat yleisesti sitä mieltä, että ugrilaisen kantakielen rekonstruointi on hyvin vaikeaa ellei mahdotonta. Tästä huolimatta ugrilaisia kieliä tulee pitää keskenään melko läheisinä sukukielinä, sillä ne jakavat joukon muoto-opillisia innovaatioita ja niissä esiintyy myös toista sataa yhteistä sanavartaloa.
Ugrilaisten kielten puhuma-alueet.
Riihimäki (täsmennyssivu)

Riihimäki voi viitata johonkin seuraavista:
Riihimäki, kaupunki Suomessa
Suomalainen sukunimi:
Aki Riihimäki (s. 1977), lentopalloilija
Anna Riihimäki, juontaja
Antti Riihimäki, muusikko, DJ ja tuottaja
Arvo Riihimäki (1891–1972), poliitikko ja kansanedustaja
Esa Riihimäki (1923–2013), yleisurheiluvaikuttaja
Hanna Riihimäki (s. 1987), tradenomi ja salibandyn pelaaja
Heimo Riihimäki (1907–1962), arkkitehti ja taidemaalari, Irma Sarjen veli
Henrik Riihimäki (1752–1818), maanviljelijä ja valtiopäivämies
Ilmo Riihimäki (1946–2022), kuoronjohtaja, kanttori ja urkuri
Irma Sarje (o.s. Riihimäki, 1917–2001), kotitalousopettaja, tietokirjailija kuvataiteilija
Juho Riihimäki (1835–1903), talonpoikaissäädyn valtiopäivämies
Marjukka Riihimäki (s. 1946), kuoronjohtaja
Markku Riihimäki (s. 1951), jääkiekkoilija
Paavo Riihimäki (1903–1958), arkkitehti
Pauli Riihimäki (1916–1979), painija
Raimo Riihimäki (1948–2009), pilapiirtäjä
Tomi Riihimäki (s. 1958), yrittäjä ja kaupunginvaltuutettu
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Riihimäki”, voi hakea sivunnimihaulla, laajalla sivunnimihaulla tai tekstihaulla.
Valvträsket (Rånejoki, Råneå)

| Valvträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°09′04″N, 21°38′57″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  vesistön pääuoma
Järveen tulevat joet:  Rånejoki
Laskujoki:  Rånejoki Överstbyträsketiin
Järvinumero:  SE735003-176448
Mittaustietoja
Pinnankorkeus:  36,9 m  mpy. 
Pituus:  3,456 km  
Leveys:  2,194 km  
Rantaviiva:  15,861 km  
Pinta-ala:  5,127 km²  
Valuma-alue:  2 357,38 km²  
Keskivirtaama:  25 m³/s  
Saaria:  16
 fiValvträsket 
Valvträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa

Valvträsket on 3,5 kilometriä pitkä, 2,2 kilometriä leveä ja sen pinta-ala on 513 hehtaaria eli 5,13 neliökilometriä. Se sijaitsee Gunnarsbynistä 9 kilometriä luoteeseen päin Rånejokilaaksossa, jossa se on ensimmäinen suvantomainen järvi joenuomassa. Järven pohjoispuolella kohoaa Gumbergetin vaara, jonka huippu yltää 180 metriä järvenpintaa ylemmäksi. Vaaran rinteet laskevat alas järven rantaan asti. Järven eteläpuolella kohoaa vieläkin korkeampi Björnbergen, joka nousee 240 metriä järveä korkeammalle. Tämän vaaran rinteet eivät laskeudu yhtä jyrkkinä järveen, sillä sen huiput ovat kauempana. Järven luoteis- ja kaakkoispuolella on alavaa maastoa, jossa esiintyy runsaasti viime jääkauden loppuvaiheessa muodostuneita moreenikumpuja. Niiden takia varsin selkeän neliön muotoisen järven rantojen rantaviiva mutkittelee . Vaikka järven keskellä ei näy saaria, voidaan järven länsipuoliskoa pitää ilmavalokuvissa näkyvän vesikasvillisuuden takia matalana . Rantojen lähellä sijaitsee kuusi luotomaista saarta. Lisää saaria on järven luoteispäässä, missä Rånejoen suun lietteet ja moreenikumpujen lakiosat muodostava niitä seitsemän. Suurimmat saaret siellä ovat Sandlån ja Orrholmen. Osa niemistä voivat olla entisiä saaria, jotka ovat liettyneet mantereeseen kiinni. Järven kaakkoispäässä, missä Rånejoki jatkaa uomaansa, on neljä saarta lisää. Niiden nimet ovat Grönön, Forsholmen, Lillskäret ja Lillholmen.
Järven asutus on keskittynyt Valvträskin kylään ja järven kaakkois- ja pohjoisrannoille. Kylän talot on rakennettu vanhan kylätien varteen ja kylän ympäristössä on täällä harvinaista peltomaata. Vain järven pohjoisrantaa seuraa tie, joka on Gunnarsbynin ja Näätäsuannon välinen tie.
Luontoarvoja

Valuma-alueen maaperän yleisimmät maalajit ovat moreeni (63,8 %), turve (10,0 %), hiekka tai sora (0,6 %), siltti (2,3 %) ja kallioalue (3,9 %). Muut alueet ovat erilaisia vesistöjä.
Järven eteläpuolella ja järvenpuoleisilla rinteillä sijaitsee Björnbergenin luonnonsuojelualue (ruots. Björnbergens naturreservat, 299 hehtaaria). Björnbergen on pöytävuorimainen vaara, jolla on muutama huippu. Sen suojeltu metsäalue on monipuolinen ja moni-ikäinen kokonaisuus. Siellä esiintyy sukkesiovaiheen metsiä, metsäpalojen jäänteitä, paljon kelopuita ja maahan kaatunutta puumateriaalia. Alueella voi vaeltaa, yöpyä teltoissa, polttaa nuotiota (omat puut), poimia marjoja ja sieniä, kalastaa ja liikkua talvisin moottorikelkalla.
Vesistösuhteet

Valvträsket kuuluu Rånejoen vesistössä (päävesistötunnus 7) Rånejoen pääuoman lähialueeseen . Se on Rånejoen läpivirtausjärvi ja sen valuma-alueen pinta-ala on 2 357 km². Ymäröiviltä vaaroilta ja niiden välisiltä soilta laskee järveen puroja. Niiden muodostamaa lähialuetta on kuitenkin vain 27,09 km², joten sen vaikutus järven virtaamaan on pieni. Tärjein puro on Brändbäcken, joka laskee järven länsipäähän. Sen valuma-alueella sijaitsee pieni Brändbäcktjärnen. Järven keskivirtaaman arvioidaan olevan 25,0 m³/s, mutta kevättulvan aikana virtaamat kasvavat moninkertaisiksi. Suurimpien virtaamien keskiarvo (MHQ) on 244 m³/s . Rånejoki jatkaa Valvträsketistä ensin leveänä suvantona (ruots. selet on suvanto) Övreseletinä ja sitten Nedreseletinä yhteensä viisi kilometriä. Sitten vesi putoaa Korpforsenissa noin 10 metriä ja sen jälkeen se virtaa suoraan Överstbyträsketiin. Rånejoki laskee Perämereen Råneåssa Luulajassa.
Lähteitä > Huomautuksia

1 2  Järven ympäristön pinnanmuotoja on katsottu Internetissä julkaistun Lantmäterietin karttapalvelussa käyttäen Terrängskuggning-työkalua. Vesikasvillisuutta on arvioitu saman palvelun ilmavalokuvista.
Renault 6

| Renault 6 |
| --- | --- |

Valmistusvuodet:  1968–1980
Tekniset tiedot
Iskutilavuus:  845 cm³ (1968) 1 108 cm³ (1970)
Teho:  47 hv (DIN) (1 108 cm³)
Polttoaine:  100-oktaaninen bensiini
Mitat
Pituus:  3,85 m
Renault 6 on ranskalaisen Renault’n vuosina 1968–1980 valmistama henkilöauto.
Renault 6 esiteltiin vuoden 1968 Pariisin autonäyttelyssä, ja se oli suunniteltu kalliimmaksi ja suuremmaksi vaihtoehdoksi Renault 4:lle. R6 oli suunnattu Citroën Ami 6:n ja hiljattain julkaistun Citroën Dyanen kilpailijaksi. R6 käytti R4:n pohjalevyä ja 845 cm³ moottoria ja oli teknisesti lähes identtinen, mutta sen hatchback oli huomattavasti modernimpi ja muistutti Renault 16 -mallia.
Kahden ensimmäisen tuotantovuotensa aikana R6-mallia kritisoitiin lehdistössä R4-peräisen moottorin tehottomuudesta painavammassa R6:ssa. Vuoden 1970 Pariisin autonäyttelyssä esiteltiin uusi versio R6:sta, jossa oli 1,1-litrainen Cléon-moottori (jota oli käytetty Renault 8:ssa vuodesta 1962). Tätä pidettiin yleisesti suurena parannuksena. Uusi malli oli myös paremmin varusteltu, ja siinä oli myös uusi vaihdelaatikko, jäähdytysjärjestelmä ja levyjarrut edessä. Espanjan markkinoilla R6 myytiin 956 cm³ moottorilla, koska ajoneuvot joissa oli yli 1040-kuutioinen moottori olivat Espanjan verokäyttännön mukaan verotettavia.
Vuonna 1974 R6:ta päivitettiin neliskulmaisilla etuvaloilla, uusilla takavaloilla, mustalla muovisella jäähdyttimen säleiköllä ja uusilla puskureilla. Etuvilkut siirrettiin etuvalojen ja puskurin välistä puskuriin.
Valmistus ja myynti Ranskassa ja suurimassa osassa Eurooppaa päättyi 1980, mutta Espanjassa ja Argentiinassa autoa valmistettiin ja myytiin vuoteen 1986 asti. Kolumbiassa auton valmistus päättyi 1984, kun Renault 9 tuli tuotantoon.
Aiheesta muualla

Kuvia tai muita tiedostoja aiheesta Renault 6 Wikimedia Commonsissa
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Robin Hodder

| Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Mitalit> Maa:   Australia.Miesten maahockey. Olympialaiset  | Maa:   Australia> Miesten maahockey. |
| --- | --- | --- | --- |
|  Pronssia | Tokio 1964 | joukkuekilpailu |  |
Robin Godfrey Hodder (1. lokakuuta 1937 Maryborough, Victoria – 19. maaliskuuta 2006 Ashburton, Victoria) oli australialainen maahockeypelaaja. Hän kilpaili vuoden 1964 kesäolympialaisissa Tokiossa ja kuului siellä lajissa pronssia saaneeseen miesten joukkueeseen.
Rumia (mytologia)

Rumia on Uuden-Seelannin maorien mytologiassa suuri simpukka, joka kellui tyhjyydessä. Rumian sisällä kehittyi Tangaroa, joka avasi simpukan ja aloitti maailman luomisen.
Renault 7

Renault R7
Renault 7 oli Renault 5:n sedan-korinen versio, jota valmisti ja myi Espanjassa Renault’n espanjalainen tytäryhtiö FASA vuosina 1974–1982.
Se oli hyvin samankaltainen kuin R5, ja teknisesti identtinen, mutta sen moottorivalikoima oli pienempi. R7:ssä oli neljä ovea ja sedan-tyyppinen tavaratila R5:n kolmen (ja myöhemmin viiden) oven hatchback-korin sijasta. Toinen ero oli, että R7:ssä käytettiin metallipuskureita muovisten sijaan, joka sai auton näyttämään hieman vanhemmalta, mutta mahdollisesti myös kalliimmalta. R7:ssä oli alun perin 1037 cm³ moottori, ja sitä myytiin enimmäkseen Espanjassa. Noin 140,000 kappaletta valmistettiin, ja R7:n suosio kotimarkkinoidensa ulkopuolella oli rajoitettua, sillä Renault tarjosi suurempaa ja käytännöllisempää Renault 12:ta: vain hieman kalliimmalla.
R7 esiteltiin kaksi vuotta R5:n julkaisun jälkeen, se sai kasvojenkohotuksen vuonna 1979, ja moottori vaihtui suurempaan 1108-kuutioiseen vuonna 1980. Auton valmistus päättyi 1982, kun uusi R9 tuli markkinoille. Lisäksi R5:n viisiovinen malli esiteltiin 1980 käyttäen samaa muotoa kuin R7:n takaovissa. R5 oli hiljattain uusittu ja R7:n myyntiin nähden katsottiin turhaksi investoida tarvittaviin muutoksiin, joten tuotanto päättyi.
Aiheesta muualla

Kuvia tai muita tiedostoja aiheesta Renault 7 Wikimedia Commonsissa
Renault-mallit
| --- | --- |
Nykyiset:  Alaskan | Arkana | Austral | Captur | Kiger | Kwid | Triber | Twingo | Clio | Duster | Sandero | Mégane | Kangoo | Scénic | Taliant | Talisman | Espace | Koleos
Numeraaliset:  3 | 4 | 5 | 6 | 7 | 8 | 9 | 10 | 11 | 12 | 14 | 15 | 16 | 17 | 18 | 19 | 20 | 21 | 25 | 30
Nimelliset:  Alliance/Encore | Fluence | Fuego | Kadjar | Medallion | Safrane | Premier | Torino | Rodeo | Avantime
Toisen maailmansodan jälkeiset:  4CV | Caravelle | Colorale | Dauphine | Dauphinoise | Floride | Frégate | Ondine
Maailmansotien väliset:  Celtaquatre | Juvaquatre | Nervastella | Primaquatre | Reinastella | Viva Grand Sport | Vivaquatre | Vivasix
Ensimmäistä maailmansotaa edeltävät:  10CV | 12CV | 35CV | 40CV | 50CV / 50/60CV | A | AG/AG-1 | B | C | D | E | G/H/J | L/M | N(a)/N(b)/S | N(c)/Q/U(a/e) | R/T | U | AS/V | X/X-1 | Y
Alpine–Renault:  A106 | A108 | A110 | A305 | A310 | A610/GTA
Renault Sport:  Clio Renault Sport | Spider | Mégane Renault Sport | Clio V6 Renault Sport
Konseptit:  Alpine 210 RS | Altica | Argos | BRV | Espace F1 | EPURE | EVE | Egeus | Etoile Filante | Fiftie | Initiale | Koléos | Laguna | Mégane | Next | Racoon | Scénic | Talisman | VESTA 2 | Wind | Steppe
Paketti- ja kuorma-autot:  Estafette | Fourgonette | Kangoo | Express | Kerax | Magnum | Mascott | Master | Messenger | Midlum | Trafic | 50-sarja
Dacia-merkki:  Lodgy | Logan | Sandero | Duster | Dokker
Renault-Samsung Motors:  SM3 | SM5 | SM7
Robert Semple

Robert Semple
Robert Semple (26. helmikuuta 1777 Boston, Massachusetts, Yhdysvallat – 19. kesäkuuta 1816) toimi Hudson's Bay Companyn kuvernöörinä syksystä 1815 kuolemaansa saakka Seven Oaksin taistelussa 1816. Toukokuussa 1816 métis Cuthbert Grant luuli Semplen julistavan sodan heitä vastaan ja alkoi tehdä valmisteluja puolustautuakseen, Semple ja joitakin hänen miehiään menivät tapaamaan métis-joukkoa ja tapahtuma eteni taisteluksi saakka, jossa Semple ja suurin osa hänen miehistään kuoli; vain yksi métis-mies menehtyi.
Aiheesta muualla

Biography at the Dictionary of Canadian Biography Online
Rumeysa Gelgi

| Rumeysa Gelgi> Henkilötiedot |
| --- | --- |
Syntynyt: 1. tammikuuta 1997 (ikä 27) Karabük, Turkki
Ammatti:  Asianajaja
Titteli:  Maailman pisin nainen
Vanhemmat:  Safiye Gelgi (äiti), Haydar Gelgi (isä)
Rumeysa Gelgi (s. 1. tammikuuta 1997 Karabük, Turkki) on turkkilainen nainen, joka pääsi Guinnessin ennätysten kirjaan ”maailman pisimpänä naisena” ja ”maailman pisimpänä alle 18-vuotiaana tyttönä”.
Gelgi syntyi vuonna 1997 Karabükissa, jossa hän vieläkin asuu. Hän on 215 cm pitkä, ja hänen pituutensa johtuu Weaverin oireyhtymästä, harvinaisesta sairaudesta, joka aiheuttaa nopeaa kasvua. Tilansa vuoksi hän käyttää usein pyörätuolia liikkumiseen, mutta pystyy kuitenkin kävelemään lyhyitä aikoja ilman tukea.